Jonathan Pereira

Jonathan Pereira Rodríguez, nado o 12 de maio de 1987 en Vigo, é un ex futbolista galego. Xogaba como dianteiro e disputou máis de 300 partidos entre a Primeira e a Segunda división.

 Traxectoria 
miniatura|esquerda|220px|Jonathan Pereira coa selección galega
Empezou na canteira do Celta de Vigo, xogando 2 anos cos alevíns. Logo estivo 4 anos no Unión Deportiva Santa Mariña de Cabral (Vigo), e ós 15 anos marchou ó Villareal para xogar nas categorías inferiores. 

Debutou na primeira división o 21 de outubro de 2006 contra o Levante, e 17 segundos despois marcou o seu primeiro gol, converténdose no debutante que menos tempo tardou en meter un gol. En xullo de 2007 o Villarreal cedeuno ó Racing de Ferrol da segunda división, equipo co que descendeu á segunda B.

No verán de 2008 foi seguido por varios equipos, como o Racing de Santander, o Málaga ou o Recreativo de Huelva, aínda que todos pretendían a súa cesión, xa que tiña contrato co Villarreal ata o 2013. Finalmente foi cedido ó Racing de Santander por unha tempada.

Jonathan pasou á historia racinguista por ser o primeiro xogador do club en marcar un gol na Copa da UEFA. O partido foi o 18 de setembro de 2008 no Sardinero fronte ao FC Honka Espoo, gañando o conxunto cántabro por 1-0. Tamén marcou no último partido que disputou o equipo cántabro na competición europea fronte ao Manchester City no Sardinero o 18 de decembro de 2008. Anotou ademais o gol máis rápido na historia do Racing, aos 24 segundos no partido fronte ao Deportivo da Coruña en Riazor, o 8 de marzo de 2009.

Ao rematar a súa cesión volveu ao Villareal, e en xaneiro de 2010 foi fichado polo Real Betis Balompié por 3,4 millóns de euros.

 Selección nacional 
Foi internacional coa selección de fútbol de Galicia en dúas ocasións. Foi internacional coas seccións inferiores da selección española de fútbol, coas que conseguiu o subcampionato de Europa Sub-17.Jonathan Pereira, convocado pola selección sub-21.

 Palmarés 
 Copas internacionais 
TítuloClubPaísAnoSubcampión Eurocopa Sub-17Francia2004

 Récords 
O 4 de agosto de 2011, disputou un amigábel de pretemporada co Real Betis contra o Neath galés marcando 7 goles. Isto colocouno no quinto posto do ránking mundial de máis goles conseguidos nun só partido por un xogador, tan só por debaixo de Pelé (8 goles), Voskamp (8), Nielsen (10) e Thompson (13).

 Notas 

 Véxase tamén 
 Ligazóns externas 
 Datos do xogador en bdfutbol.com 
 Datos do xogador en futbolme.com 

Categoría:Nados en Vigo
Categoría:Nados en 1987
Categoría:Futbolistas de Vigo
Categoría:Dianteiros de fútbol
Categoría:Xogadores do Villarreal CF B
Categoría:Xogadores do Villarreal CF
Categoría:Xogadores do Racing de Ferrol
Categoría:Xogadores do Racing de Santander
Categoría:Xogadores do Real Betis Balompié
Categoría:Xogadores do Rayo Vallecano
Categoría:Xogadores do Real Valladolid
Categoría:Xogadores do CD Lugo
Categoría:Xogadores do Real Oviedo
Categoría:Xogadores da AD Alcorcón
Categoría:Xogadores do Gimnàstic de Tarragona
Categoría:Xogadores da selección de fútbol de Galicia
Categoría:Xogadores da selección de fútbol de España sub-21